Diari Oficial de la Generalitat Valenciana


Sumari del DOGV 8279, del 23-04-2018 (2018/3222)

RESOLUCIÓ de 27 de març de 2018, de la Conselleria d'Educació, Investigació, Cultura i Esport, d'inclusió en el Pla estratègic de subvencions 2016-2019 de dues línies d'actuació de subvencions en l'objectiu estratègic 6 de la Direcció General d'Universitat, Investigació i Ciència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8279

Data del DOGV
:   23-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3222


Data del document
:   27-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 27 de març de 2018, de la Conselleria d'Educació, Investigació, Cultura i Esport, d'inclusió en el Pla estratègic de subvencions 2016-2019 de dues línies d'actuació de subvencions en l'objectiu estratègic 6 de la Direcció General d'Universitat, Investigació i Ciència. [2018/3222]  
El Pla estratègic de subvencions 2016-2019, de la Conselleria d'Educació, Investigació, Cultura i Esport (PES CEICE 2016-2019), va ser aprovat mitjançant la Resolució de 30 d'agost de 2016, del conseller d'Educació, Investigació, Cultura i Esport.  
Posteriorment a aquesta data, s'han inclòs en el programa pressupostari 542,50 d'R+D+i dues línies de subvenció (S823300 i S8252000) que coadjuven a la consecució de l'objectiu estratègic 6 que la Direcció General d'Universitat, Investigació i Ciència té assignat a l'empara del Pla estratègic de subvencions 2016-2019 de la conselleria.  
  
D'acord amb l'anterior i amb l'article 8.1 de la Llei 38/2003 de novembre, general de subvencions, resolc addicionar a l'objectiu estratègic 6 de la Direcció General d'Universitat, Investigació i Ciència les següents línies d'actuació:  
  
Línia de subvenció:  
Codi: S8233000  
Denominació: Formació tècnica i de gestió de l'R+D+i. PO Ocupació juvenil 2014-2020.  
Mode de concessió: concurrència competitiva.  
Beneficiaris: entitats públiques d'investigació.  
Descripció i finalitat: concessió de subvencions per a facilitar als joves titulats superiors amb més dificultats i que siguen beneficiaris del Sistema Nacional de Garantia Juvenil l'accés al primer treball per mitjà de l'adquisició de capacitats i l'aprenentatge permanent, alhora que es proporcionen als centres públics d'investigació recursos humans qualificats de suport a la gestió de projectes d'R+D+i. PO ocupació juvenil 2014-2020.  
1. Àrees de competències afectades i sectors cap als quals es dirigeixen les ajudes:  
Article 19 del Reglament orgànic i funcional de la Conselleria d'Educació, Investigació, Cultura i Esport, aprovat pel Decret 186/2017, de 24 de novembre, del Consell.  
Universitats públiques de la Comunitat Valenciana i els seus instituts d'investigació, parcs científics de la Comunitat Valenciana, ens del sector públic instrumental de la Generalitat dedicats a la investigació i institucions d'investigació de l'Administració General de l'Estat o d'altres administracions d'ubicades a la Comunitat Valenciana.  
  
2. Objectius i efectes que es pretenen amb la seua aplicació:  
Millorar la formació i ocupabilitat del personal tècnic i de gestió de l'R+D, jove i qualificat, inscrit en el Sistema Nacional de Garantia Juvenil, a través de la seua contractació laboral en entitats públiques d'investigació de la Comunitat Valenciana per a reforçar les activitats d'investigació d'aquelles i el rendiment d'infraestructures, equipaments cientificotècnics, laboratoris o qualsevol altra instal·lació o servei de caràcter general o d'ús comú de l'entitat, de caràcter cientificotècnic, o de gestió de la investigació.  
3. Mecanisme:  
Elaboració de bases generals i convocatòria anual per a la concessió de les ajudes per concurrència competitiva (art.165 Llei 1/2015).  
4. Delimitació de les línies bàsiques de les bases reguladores:  
Presentació de sol·licituds i documentació, d'acord amb la convocatòria; baremació; resolució de concessió; justificació de les activitats dins del termini.  
5. Calendari:  
Dotze mesos des de la data de resolució, prorrogable un any més.  
6. Termini necessari per a la seua consecució:  
Plurianual fins a 2020  
7. Costos previsibles per a la seua realització i fonts de finançament:  
2018: 1.233.050 -  
8,11 % Fons propis de la Generalitat.  
91,89 % Cofinançat pel Fons Social Europeu i la Iniciativa d'Ocupació Juvenil.  
Les anualitats futures estan condicionades a la senda financera prevista en el Programa Operatiu d'Ocupació Juvenil.  
8. Indicadors de seguiment i avaluació:  
Nombre de persones contractades.  
  
Línia de subvenció:  
Codi: S8252000  
Denominació: suport a persones investigadores amb talent. Pla Generació Talent.  
Mode de concessió: concurrència competitiva.  
Beneficiaris: entitats públiques d'investigació.  
Descripció i finalitat: a través de diferents modalitats d'ajudes es pretén captar, retindre i atraure talent a les universitats públiques, els centres d'investigació i les PIMES valencianes, per mitjà de la contractació de personal investigador i afavorint la inserció laboral de joves doctors i de personal investigador en formació.  
1. Àrees de competències afectades i sectors cap als quals es dirigeixen les ajudes:  
Article 19 del Reglament orgànic i funcional de la Conselleria d'Educació, Investigació, Cultura i Esport, aprovat pel Decret 186/2017, de 24 de novembre, del Consell.  
Universitats públiques de la Comunitat Valenciana i centres públics d'investigació.  
2. Objectius i efectes que es pretenen amb la seua aplicació:  
El retorn, la retenció i l'atracció del talent per a la seua incorporació a les universitats públiques, als centres d'investigació i al teixit productiu a la Comunitat Valenciana. Les subvencions previstes en aquesta ordre coadjuvaran a la consecució dels tres objectius que el Pla GenT preveu per al seu Eix 2: Suport a investigadors i investigadores amb talent: a) elevar el nivell d'excel·lència investigadora del sistema valencià d'R+D+i; b) afavorir la incorporació de persones investigadores d'elevat prestigi i projecció internacional en les universitats públiques i centres d'investigació; i c) incrementar el volum de fons europeus d'investigació.  
3. Mecanisme:  
Elaboració de bases generals i convocatòria anual per a la concessió de les ajudes per concurrència competitiva (art.165 Llei 1/2015).  
4. Delimitació de les línies bàsiques de les bases reguladores:  
Presentació de sol·licituds i documentació, d'acord amb la convocatòria; baremació; resolució de concessió; justificació de les activitats dins del termini.  
5. Calendari:  
4 anys prorrogables per dos més.  
6. Termini necessari per a la seua consecució:  
Plurianual fins a 2023.  
7. Costos previsibles per a la seua realització i fonts de finançament:  
2018: 2.600.000 -  
2019: 2.600.000 -  
2020: 2.600.000 -  
2021: 2.600.000 -  
8. Indicadors de seguiment i avaluació:  
Nombre d'investigadors/any recolzats. Projectes d'R+D+i recolzats cada any.  
  
València, 27 de març de 2018. El conseller d'Educació, Investigació, Cultura i Esport: Vicent Marzà Ibáñez.